Diari Oficial de la Generalitat Valenciana


Sumari del DOGV 1793, del 29-05-1992 (1992/824988)

RESOLUCIÓ de 30 de març de 1992, de la Conselleria d'Indústria, Comerç i Turisme, per la qual es fa pública la concessió administrativa a Compañia Española de Gas, Sociedad Anónima, per a la prestació del servei públic de subministrament de gas natural per a usos domèstics, comercials i a petites Indústries en els municipis d'Alacant i Elx.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1793

Data del DOGV
:   29-05-1992

Secció del DOGV
:   ALTRES DISPOSICIONS

Número del document
:   1992/824988


Data del document
:   30-03-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 30 de març de 1992, de la Conselleria d'Indústria, Comerç i Turisme, per la qual es fa pública la concessió administrativa a Compañía Española de Gas, Sociedad Anónima, per a la prestació del servei públic de subministrament de gas natural per a usos domèstics, comercials i a petites indústries en els municipis d'Alacant i Elx.  
L'empresa Compañía Española de Gas, Sociedad Anónima, a través del Servei Territorial d?Indústria i Energia d'Alacant, ha sol·licitat la concessió administrativa per al subministrament de gas natural per a usos domèstics, comercials i petites indústries, en el terme municipal d'Alacant i Elx, per la qual cosa ha presentat la corresponent documentació tècnica.  
Complerts els tràmits reglamentaris en l?expedient instruït a l?efecte, a proposta del Servei Territorial d'Indústria i Energia d'Alacant, resolc:  
Atorgar a Compañía Española de Gas, Sociedad Anónima, la concessió administrativa per al servei públic de subministrament de gas natural per a usos domèstics, comercials i a petites indústries amb consums inferiors a un milió de tèrmies/any, en l?àrea dels termes municipals d'Alacant i Elx.  
El gas natural a subministrar procedirà de l?Empresa Nacional del Gas, Sociedad Anónima (ENAGAS), i tindrà un poder calorífic superior (PCS) no inferior a 9.000 Kcal per metre cúbic normal.  
El règim de les pressions de distribució serà el que s'especifica en la Instrucció Tècnica Complementària ITC-MIG 5.3, sobre canalitzacions de gas en mitja pressió B: superior a 0,4 bar i fins a 4 bar, inclusivament.  
Si fóra necessari distribuir provisionalment aire propanat a la platja de Sant Joan, aquest s'obtindrà mitjançant barreja de propà comercial i aire en les proporcions adequades, de manera que el PCS resultant siga 13.5W Kcal/Nm3.  
El règim de pressions de distribució en la platja de Sant Joan serà el que s'especifica en la instrucció tècnica, complementària ITC- MIG 5.4 sobre canalitzacions de gas en mitja pressió A: superior a 0,05 bar i fina a 0,4 bar, inclusivament.  
Les característiques de les instal·lacions seran bàsicament les següents:  
En estacions de regulació i mesura (ERM) en Alacant i Elx, que parteixen del gasoducte Orihuela- Paterna. La xarxa bàsica en Alacant constarà d'una escomesa de 8 polzades d'acer de 1.000 m de longitud i conduccions d'acer i polietilè (PE) amb una longitud de 9.030 metres. La xarxa bàsica d'Elx suposa una escomesa de 6 polzades d'acer de 500 metres de longitud i conduccions de polietilè (PE) amb una longitud de 5.320 metres.  
El pressupost total de les instal·lacions suma la quantitat de 203.810.329 pessetes.  
Aquesta concessió s'ajustarà a les següents condicions:  
Primera  
Compañía Española de Gas, Sociedad Anónima, constituirà, en el termini d'un mes, una fiança per valor de 4.530.213 pessetes, import del 2 per 100 del pressupost que figura en l?expedient, per a garantir el compliment de les seues obligacions, d'acord amb l'article 13 del Reglament General del Servei Públic de Gasos Combustibles, aprovat per Decret 2913/1973, de 26 d'octubre. Aquesta fiança es constituirà en la tresoreria del Servei Territorial d'Alacant de la Conselleria d'Economia i Hisenda, en metàl·lic, taló conformat, valors de l'Estat o de la Generalitat Valenciana, o mitjançant aval bancari, segons el que disposa l'article 11, apartat 3, del Decret 1775/1967, de 22 de juliol, o mitjançant el contracte d'assegurança concertada amb entitats asseguradores de les sotmeses a la Llei 33/1984, de 2 d'agost de 1984.  
La fiança es tornarà a Compañía Española de Gas, Sociedad Anónima una vegada que autoritzades les instal·lacions i construïdes en els terminis que s'establesquen en l'autorització per al muntatge d'aquestes, el Servei Territorial d'Indústria i Energia d'Alacant formalitze l'acta de posada en marxa de les instal·lacions.  
Segona  
D'acord amb els articles 9 i 21 del Reglament General del Servei Públic de Gasos Combustibles, aprovat per Decret 2913/1973, de 26 d'octubre, dins el termini d'un any, comptat a partir de la data de publicació d'aquesta resolució en el Diari Oficial de la Generalitat Valenciana, Compañía Española de Gas, Sociedad Anónima, haurà de sol·licitar del Servei Territorial d'Indústria i Energia d'Alacant l'autorització per al muntatge de les ínstal·lacions presentant un projecte detallat d'aquestes.  
Compañía Española de Gas, Sociedad Anónima, haurà d'iniciar el subministrament de gas en el termini d'un mes, comptat a partir de la data en què el Servei Territorial d?Indústria i Energia d'Alacant formalitze l'acta de posada en marxa de les instal·lacions.  
Tercera  
Les instal·lacions han de preveure's per a respondre als avanços tecnològics en el camp del gas i aconseguir proveïments més flexibles i segurs. Per a això els sistemes de distribució del gas hauran de ser objectiu d'una progressiva modernització i perfeccionament, i adaptar-se a les directrius que marque la Conselleria d?Indústria, Comerç i Turisme i el Ministeri d'Indústria, Comerç i Turisme.  
Les instal·lacions de distribució hauran de complir el que estableix el Reglament de Xarxes i Escomeses de Combustibles Gasosos, aprovat per Ordre del Ministeri d?Indústria i Energia de 18 de novembre de 1974 i modificat per Ordres de 26 d'octubre de 1983 i 6 de juliol de 1984.  
El canvi de les característiques de gas subministrat, o la substitució per un altre intercanviable (tret del subministrament provisional amb aire propanat a la platja de Sant Joan) requerirà l'autorització de la Direcció General d'Indústria i Energia d?acord amb l'article 8é, apartat c) del Reglament General del Servei Públic de Gasos Combustibles, aprovat per Decret 2913/1973, de 26 d'octubre.  
Quarta  
El subministrament de gas haurà de prestar-se complint estrictament el capítol V del Reglament General esmentat i en especial l'article 34 pel qual Compañía Española de Gas, Sociedad Anónima està obligada a efectuar el subministrament i realitzar les ampliacions necessàries per a atendre qualsevol peticionari que sol·licite el servei, en els termes de la concessió. En el cas que el concessionari es negue a prestar el subministrament sol·licitat al·legant insuficiència de mitjans tècnics, el Servei Territorial d'Indústria i Energia d'Alacant comprovarà si té fonament tècnic aquesta negativa i, en cas contrari, farà obligatori el subministrament i, si escau, podrà imposar o proposar la corresponent sanció.  
Cinquena  
D'acord amb el que senyala l'article 57 del Reglament General del Servei Públic de Gasos Combustibles, aprovat per Decret 2913/1973, de 26 d'octubre, els preus de transferència de gas natural entre l?Empresa Nacional del Gas, Sociedad Anónima i Compañía Española de Gas, Sociedad Anónima, seran els aprovats pel Ministeri d?Indústria, Comerç i Turisme.  
Sisena  
El concessionari haurà de mantenir un correcte subministrament i un adequat i eficient servei de manteniment de les instal·lacions, reparació d'avaries, reclamacions i, en general, d'atenció a l'usuari, i és responsable de la conservació i bon funcionament d'aquestes, d'acord amb el que disposa l'article 27 del Reglament General del Servei Públic de Gasos Combustibles, aprovat per Decret 2913/1973, de 26 d'octubre, les obligacions i responsabilitats del qual s'imposen, tant al concessionari com a les altres persones físiques o entitats relacionades amb la instal·lació o el subministrament d'aquestes  
Abans d'estendre l'acta de posada en marxa de les instal·lacions, el Servei Territorial d'Indústria i Energia d'Alacant exigirà la presentació de la documentació acreditativa de que "Compañía Española de Gas, Sociedad Anónima", disposa d'un servei adequat a efectes del compliment d'aquesta condició i ho comprovarà en visita d'inspecció.  
Setena  
La determinació de les tarifes d'aplicació del subministrament de gas es regirà per les disposicions vigents en el seu moment sobre la matèria. El concessionari queda subjecte a les prescripcions que s'estableixen en el reglament general esmentat, com també al model de pòlissa annexa a aquest i a les disposicions que hagen estat dictades o es dicten per la Conselleria d'Indústria, Comerç i Turisme i el Ministeri d'Indústria, Comerç i Turisme sobre subministrament de gasos combustibles i les seues instal·lacions.  
Vuitena  
Aquesta concessió s'atorga per un termini de setanta-cinc anys, comptadors a partir de la publicació d'aquesta resolució en el Diari Oficial de la Generalitat Valenciana, durant el qual, Compañía Española de Gas, Sociedad Anónima, podrà efectuar la distribució de gas mitjançant les instal·lacions a què s'ha fet referència i la xarxa bàsica de la qual es defineix en el projecte presentat. Aquestes instal·lacions revertiran a la Generalitat Valenciana en acabar el termini esmentat.  
Novena  
El Servei Territorial d?Indústria i Energia d'Alacant s'ocuparà de l?exacte compliment de les condicions estipulades en aquesta resolució.  
Una vegada autoritzades i construïdes les instal·lacions, el Servei Territorial d?Indústria i Energia d'Alacant haurà d'inspeccionar la totalitat de les obres i muntatges efectuats. Abans l'alçament de l'acta de posada en marxa, el Servei Territorial d'Indústria i Energia d'Alacant haurà de recaptar un certificat final d'obra, signat per tècnic competent i visat pel Col·legi Oficial corresponent, en el qual conste que la construcció i muntatge de les instal·lacions s'han efectuat d'acord amb les normes que s'hagen aplicat en el projecte, amb les normes de detall que hagen estat aprovades per l?esmentat servei territorial, com també les altres normes tècniques vigents que siguen d?aplicació.  
Els reconeixements, assajos i proves de caràcter general o parcial que segons les disposicions en vigor hagen de realitzar-se en les instal·lacions compreses en la zona de concessió, hauran de ser comunicats pel concessionari al Servei Territorial d?Indústria i Energia d'Alacant amb la deguda antelació, per tal que les inspeccions corresponents puguen efectuar-se abans de procedir a l?ompliment de les rases per a l?estesa de canalitzacions o anteriorment a la realització de les operacions que posteriorment puguen dificultar-les en qualsevol instal·lació. objectiu d'aquesta concessió.  
Deu  
Seran causa d'extinció d'aquesta concessió, a més de les senyalades en l'article 17 del Reglament General del Servei Públic de Gasos Combustibles, les següents:  
a) L'incompliment de l'article 13 del vigent Reglament General del Servei Públic de Gasos Combustibles.  
b) La introducció de qualsevol variació o ampliació no autoritzada per la Conselleria d?Indústria, Comerç i Turisme en l?execució del projecte de les instal·lacions bàsiques, tret de les modificacions necessàries perquè es complesquen les disposicions vigents. '  
c) Si no dugueren a terme les instal·lacions d'acord amb les condicions imposades en aquesta resolució i en l'autorització per al muntatge d'aquestes.  
Tanmateix, si per evolució de la tècnica de distribució de gas, o per altres causes, no fóra adequat el manteniment d'alguna o algunes de les instal·lacions objectiu d'aquesta resolució, Compañía Española de Gas, Sociedad Anónima, podrà sol·licitar de la Conselleria d?Indústria, Comerç i Turisme:  
Un. Autorització per a la modificació o substitució de les instal·lacions, sense alterar la resta de condicions de la concessió i amb el mateix termini de reversió que les instal·lacions substituïdes, o bé  
Dos. L'atorgament de la corresponent concessió per a les noves instal·lacions, si per la importància de les inversions que aquestes suposen no pogués obtenir una compensació econòmica adequada durant el termini que quede per a la caducitat de la concessió abans esmentada, encara que tenint en compte sempre els drets que la Generalitat Valenciana puga tenir sobre els elements canviats.  
Onze  
La concessió s'atorga sense perjudicis de tercers i deixant fora de perill els drets particulars.  
Aquesta concessió s'atorga independentment de les autoritzacions, les llicències o els permisos de competència municipal, provincial o altres que siguen necessàries per a la realització de les obres per a les instal·lacions de gas.  
Dotze  
Les instal·lacions a establir compliran les disposicions i normes tècniques que en general siguen d'aplicació i en particular les corresponents del Reglament General del Servei Públic de Gasos Combustibles, aprovat per Decret 2.913/1973, de 26 d'octubre, normes per a la seua aplicació o complementàries, reglaments electrotècnics i les disposicions que es dicten sobre el servei públic de subministrament de gasos combustibles.  
València, 30 de març de 1992. - El Conseller d'Indústria, Comerç i Turisme: Andrés García Reche.